Nerbioi

La rivero nomata Nerbioi eŭske aŭ Nervión hispane (en la antikva epoko latine Nerva, greke Νερούα Neroua) situas en la Eŭska Aŭtonoma Komunumo de Hispanio. Ĝi konatas precipe pro la akvofalo de Delika, en la apudfonta parto de la rivero, mallonge post la kunfluo de la fontaj rojoj Iturrigutxi, Ajiturri kaj Urita, kiu altas 222 metrojn kaj estas la plej granda akvofalo de la ibera duoninsulo. La rivero sume longas 76 kilometrojn; ĝi fontas en alteco de 1000 metroj super la marnivelo kaj enfluas la Biskajan golfon de la Atlantika Oceano, do finiĝas en alteco de 0 metroj super la marnivelo. Survoje ĝi interalie pasas la urbon Bilbao.

Kategorio:Geografio de Eŭskio
Kategorio:Riveroj en Hispanio